cyanic-selkie/wikianc huggingface dataset:
บีโรบิดจัน
บีโรบิดจัน (Биробиджа́н; ביראָבידזשאַן, Birobidzhan; Birobidzhan) เป็นเมืองและศูนย์กลางการบริหารของแคว้นปกครองตนเองยิว ประเทศรัสเซีย ตั้งอยู่บนทางรถไฟสายทรานส์-ไซบีเรีย ใกล้พรมแดนจีน-รัสเซีย จากการสำรวจสำมะโนประชากรปี ค.ศ. 2010 มีประชากร 75,413 คน และภาษาราชการคือภาษายิดดิช บีโรบิดจันได้รับการตั้งชื่อตามแม่น้ำที่ใหญ่ที่สุดสองสายในเขตปกครองตนเอง ได้แก่ บีรา และ บิดจาน บีราตั้งอยู่ทางทิศตะวันออกของหุบเขาบิดจาน ไหลผ่านเมือง แม่น้ำทั้งสองสายเป็นแม่น้ำสาขาของอามูร์
เฮโล 3 โอดีเอสที
เฮโล 3 โอดีเอสที (Halo 3 ODST) เป็นวิดีโอเกมแนวยิงมุมมองบุคคลที่หนึ่ง พัฒนาโดยบันจี และจัดจำหน่ายโดยไมโครซอฟท์เกมสตูดิโอส์ สำหรับเครื่องคอนโซลเอกซ์บอกซ์ 360 ตัวเกมเป็นส่วนหนึ่งของชุดซีรีส์เกม เฮโล ตัวเกมวางจำหน่ายในวันที่ 22 กันยายน 2009 โดยที่ผู้เล่นจะสวมบทบาทเป็นทหารของ United Nations Space Command ที่รู้จักกันในชื่อ "Orbital Drop Shock Troopers" (ODST) ในช่วงระหว่างและหลังเหตุการณ์จากเกม เฮโล 2 ในโหมดแคมเปญของเกม ผู้เล่นสำมารถสำรวจเมืองนิวมอมบาซาที่ถูกทำลายเพื่อค้นหาสิ่งที่เกิดขึ้นกับเพื่อนร่วมทีมที่หายไปท่ามกลางการรุกรานของเอเลี่ยน ในตัวเลือกผู้เล่นหลายคน "Firefight" ผู้เล่นต้องต่อสู้กับศัตรูที่ยากขึ้นเรื่อย ๆ เพื่อทำคะแนนและเอาชีวิตรอดให้นานที่สุด โหมดมัลติเพลเยอร์ของเกม เฮโล 3 ถูกบรรจุอยู่ในแผ่นดิสก์แยกต่างหากซึ่งอยู่ในแผ่นภาค โอดีเอสที
ในช่วงแรก บันจีมีความคิดว่าภาค โอดีเอสที นี้ เป็นโครงการขนาดเล็กเพื่อสร้างความสมบูรณ์ในระหว่างการทำเกม เฮโล 3 และ เฮโล: รีช แทนที่จะนำเสนอตัวละครที่เป็นที่รู้จักเช่นมาสเตอร์ชีฟที่สวมใส่ชุดเกราะ นักพัฒนามุ่งเน้นไปที่ทหารโอดีเอสที Joseph Staten ผู้กำกับเรื่องเขียนเรื่องราวเกี่ยวกับการสืบหาโดยใช้การออกแบบ, ฟิล์มนัวร์, การตั้งค่า และ ตัวละคร นักแต่งเพลง Martin O'Donnell ได้ยกเลิกธีม เฮโล ก่อนหน้าของเขาเพื่อสร้างเสียงที่เงียบสงบและมีอิทธิพลต่อดนตรีแจ๊ส ในระหว่างการพัฒนา การขยายตัวเป็นไปตามตามแผนขยายในขอบเขตของเกมขนาดเต็ม การตลาดสำหรับการวางจำหน่ายเกมยังรวมถึง tie-in comic, ตัวอย่างคนแสดง, สิ่งพิมพ์ และโฆษณาบนเว็บ
เมื่อตัวเกมวางจำหน่าย โอดีเอสที ก็กลายเป็นเกมเอกซ์บอกซ์ 360 ที่มียอดขายสูงสุดทั่วโลก ตัวเกมได้รับเสียงชื่นชมจากนักวิจารณ์ โดยทั่วไปซึ่งชมบรรยากาศ ดนตรี และเรื่องราว แต่ก็มีนักรีวิวกล่าวออกว่าแคมเปญค่อนข้างสั้นและรวมถึงสิ่งที่รวมอยู่ในนั้นก็เพียงพอแล้วที่จะปรับราคาของเกมในราคา 60 ดอลลาร์สหรัฐ ตัวเกมยังเป็นเกมที่มียอดขายสูงสุดในสหรัฐในเดือนกันยายน 2009 และมียอดขายมากกว่า 3 ล้านชุดทั่วโลก Softpedia, Time, และ Wired ประกาศว่าเป็นหนึ่งเกมที่ดีที่สุดแห่งปี ตัวเกมวางจำหน่ายอีกครั้งในฐานะเป็นส่วนหนึ่งของเกม เฮโล: เดอะมาสเตอร์ชีฟคอลเลกชัน สำหรับเครื่องเกมคอนโซลเอกซ์บอกซ์วันในวันที่ 30 พฤษภาคม 2015
แม้ว่าจะไม่ได้รับการตอบรับอย่างดีจากแฟน ๆ แต่เกมดังกล่าวได้รับความนิยมมากขึ้นจากแฟน ๆ ของซีรีส์ เฮโล ด้วยความชื่นชมต่อรูปแบบการเล่นและเรื่องราวตามสไตล์ เฮโล ในขณะที่ใช้ประโยชน์จากตัวละครที่ไม่เคยแนะนำมาก่อนในซีรีส์นี้ นอกจากนี้ ภาค โอดีเอสที เป็นเพียงเกมเดียวในซีรีส์ที่ไม่มีเนื้อหาของมาสเตอร์ชีฟหรือตัวละครสปาร์ตันที่สองทุกคน
สัญกรณ์โอใหญ่
ในวิชาทฤษฎีความซับซ้อนและคณิตศาสตร์ สัญกรณ์โอใหญ่ (Big O notation) เป็นสัญกรณ์คณิตศาสตร์ที่ใช้บรรยายพฤติกรรมเชิงเส้นกำกับของฟังก์ชัน โดยระบุเป็นขนาด (magnitude) ของฟังก์ชันในพจน์ของฟังก์ชันอื่นที่โดยทั่วไปซับซ้อนน้อยกว่า สัญกรณ์โอใหญ่เป็นหนึ่งในสัญกรณ์เชิงเส้นกำกับ หรืออาจเรียกว่า สัญกรณ์ของลันเดา หรือ สัญกรณ์ของบัคแมนน์-ลันเดา (ตั้งชื่อตามเอ็ดมุนด์ ลานเดาและเพาล์ บาคมันน์) สัญกรณ์โอใหญ่ใช้ในการเขียนเพื่อประมาณพจน์ในคณิตศาสตร์ ประยุกต์ใช้ในวิทยาการคอมพิวเตอร์เพื่อใช้อธิบายความเร็วประมาณในการทำงานของโปรแกรมในกรณีต้องประมวลผลข้อมูลจำนวนมาก และใช้เพื่ออธิบายประสิทธิภาพของขั้นตอนวิธีหรือโครงสร้างข้อมูลนั้น ๆ
สัญกรณ์โอใหญ่ระบุลักษณะของฟังก์ชันตามอัตราการเติบโต ถึงแม้ฟังก์ชันจะต่างกัน แต่ถ้ามีอัตราการเติบโตเท่ากันก็จะมีสัญกรณ์โอใหญ่เท่ากัน สำหรับสัญกรณ์โอใหญ่แล้ว จะพิจารณาเฉพาะขอบเขตบนของอัตราการเติบโตของฟังก์ชัน อาทิฟังก์ชัน n^2+n และ n+4 ล้วนมีอัตราการเติบโตน้อยกว่าหรือเท่ากับ n^2 นั่นคืออัตราการเติบโตของฟังก์ชัน n^2 เป็นขอบเขตบนของ n^2+n และ n+4 จึงอาจกล่าวได้ว่า n^2+n และ n+4 เป็นสมาชิกของเซตของฟังก์ชัน O (n^2) ในขณะที่สัญกรณ์เชิงเส้นกำกับอื่น พิจารณาขอบเขตอื่น ๆ เช่นสัญกรณ์โอเมกาใหญ่พิจารณาขอบเขตล่างของอัตราการเติบโตของฟังก์ชันแทน
ประวัติ
แนวคิดของสัญกรณ์โอใหญ่ถูกคิดโดยนักทฤษฎีจำนวนที่ชื่อเพาล์ บาคมันน์ (Paul Bachmann) จากงานตีพิมพ์ของเขาที่ชื่อว่า Analytische Zahlentheorie (ทฤษฎีจำนวนวิเคราะห์) ในปี 1894 โดยครั้งนั้นยังไม่ได้ใช้ตัวสัญกรณ์โอใหญ่ สำหรับตัวสัญกรณ์โอใหญ่เองได้รับการใช้อย่างแพร่หลายโดยนักทฤษฎีจำนวนชาวเยอรมัน ที่มีชื่อว่า เอ็ดมุนด์ ลานเดา (Edmund Landau) ชื่อของเขาบางครั้งได้รับการยกย่องให้เป็นชื่อของสัญกรณ์โอใหญ่ว่าเป็น สัญกรณ์ของลานเดา (Landau notation) หรือ สัญกรณ์แบชมาน-ลานเดา (Bachmann-Landau notation)  สำหรับตัวสัญกรณ์ที่เขียนเป็นO|รูปโอใหญ่นั้นได้แนวคิดมาจากคำว่า  "order of" ซึ่งเดิมทีนั้นเขียนโดยใช้เป็นโอไมครอนใหญ่
นิยาม
อัตราการเติบโตของฟังก์ชันใดๆ มีค่าเป็นสัญกรณ์โอใหญ่ของอีกฟังก์ชันหนึ่งแล้ว แสดงว่าอัตราการเติบโตของฟังก์ชันใดๆนั้นจะโตน้อยกว่าหรือเท่ากับอัตราการเติบโตของฟังก์ชันดังกล่าว ดังนั้นจึงอาจนิยามได้ว่า
อย่างไรก็ตาม นิยามนี้จำกัดเฉพาะกรณี n\to\infty เท่านั้น ซึ่งไม่เพียงพอต่อการอธิบายในกรณีที่ n\to a ดังนั้นจึงอาจใช้นิยามในอีกรูปแบบ ในการขยายไปถึงสัญกรณ์โอใหญ่กณิกนันต์ ซึ่งเป็นพิจารณาอัตราการเติบโตของฟังกชันรอบ ๆ จุด a ใด ๆ
การขยายนิยามไปหลายตัวแปร
นิยามทั้งสองรูปแบบสามารถขยายไปหลายตัวแปรได้
หรือในอีกนิยามที่พิจารณาอัตราการเติบโตของฟังก์ชันรอบๆพิกัด ใดๆว่า
ตัวอย่าง
หรือ
การใช้งาน
สัญกรณ์โอใหญ่มีการใช้ในสองกรณีด้วยกัน ได้แก่ กรณีเส้นกำกับอนันต์ และ กรณีเส้นกำกับกณิกนันต์ ความแตกต่างระหว่างสองกรณีนี้เป็นความแตกต่างในขั้นการประยุกต์ใช้ มิใช่ในขั้นหลักการ อย่างไรก็ตาม นิยามเชิงรูปนัยของ "โอใหญ่" นั้นเหมือนกันในทั้งสองกรณี มีเพียงลิมิตสำหรับอาร์กิวเมนต์ของฟังก์ชันเท่านั้นที่แตกต่างกัน
กรณีเส้นกำกับอนันต์
สัญกรณ์โอใหญ่มีประโยชน์ในการใช้วิเคราะห์ขั้นตอนวิธี เพื่อหาประสิทธิภาพของขั้นตอนวิธี ตัวอย่างเช่น สมมติให้เวลา (หรือจำนวนขั้นตอน) ที่ใช้ในการแก้ปัญหาขนาด n มีฟังก์ชันเป็น
เมื่อ n มีค่ามากขึ้น พจน์ n2 จะใหญ่ขึ้นครอบงำพจน์อื่น ๆ จนกระทั่งเราสามารถละเลยพจน์อื่น ๆ ได้ ยิ่งไปกว่านั้น สัมประสิทธิ์ของแต่ละพจน์จะขึ้นกับรายละเอียดปลีกย่อยของการนำขั้นตอนวิธีไปปฏิบัติ ตลอดจนฮาร์ดแวร์ที่ใช้ในการดำเนินการ ฉะนั้นจึงสามารถละเลยได้เช่นกัน สัญกรณ์โอใหญ่จะเก็บเฉพาะส่วนที่เหลือจากที่ละเลยได้ข้างต้น จึงเขียนได้ว่า
กรณีเส้นกำกับกณิกนันต์
สัญกรณ์โอใหญ่ยังใช้เพื่อแสดงพจน์ของค่าคลาดเคลื่อนโดยประมาณในฟังก์ชันทางคณิตศาสตร์ ตัวอย่างเช่น
การคูณด้วยค่าคงที่
ให้ k เป็นค่าคงที่ใดๆ ที่เป็นบวก
การซ้อนสัญกรณ์โอใหญ่
ให้ h (n) เป็นอีกฟังก์ชันหนึ่ง
สัญกรณ์โอใหญ่มาตรฐานน้อยสุด
ในบางครั้งสัญกรณ์โอใหญ่อาจมีการครอบคลุมมากเกินไป เช่น เป็นต้น จึงทำให้สำหรับฟังก์ชันใดๆ อาจอยู่ในเซตของสัญกรณ์โอใหญ่หลายค่า จึงมีการกำหนดรูปแบบฟังก์ชันอย่างง่าย ให้ตอบในรูปสัญกรณ์โอใหญ่มาตรฐานน้อยสุด กล่าวคือตอบในรูปแบบมาตรฐานที่เล็กที่สุด เรามักจะอนุโลมให้ใช้จากสัญลักษณ์เท่ากับ (=) แทนสัญลักษณ์สมาชิก (\in) เมื่อใช้กับรูปสัญกรณ์โอใหญ่มาตรฐานน้อยสุดนี้ เช่น
ในทางวิทยาการคอมพิวเตอร์ การทำงานที่มีสัญกรณ์โอใหญ่มาตรฐานน้อยสุดมีขนาดยิ่งเล็กเท่าใด แสดงว่าทำงานได้ยิ่งเร็วเท่านั้น
สัญกรณ์โอใหญ่มาตรฐานเรียงจากขนาดเล็กไปใหญ่ (ขนาดเล็กหมายถึงจะเป็นซับเซตของขนาดที่ใหญ่กว่า) ให้ m เป็นค่าคงที่ใดๆ ที่มากกว่าศูนย์ และ n เป็นโดเมนของฟังก์ชัน
สโมสรฟุตบอลยูเนี่ยน โคราช
สโมสรฟุตบอลยูเนี่ยน โคราช เป็นสโมสรฟุตบอลที่เกิดจากแฟนบอลเป็นผู้ก่อตั้งและร่วมกันเป็นผู้ถือหุ้น และเป็นสโมสรฟุตบอลในจังหวัดนครราชสีมา ปัจจุบันแข่งขันอยู่ในระดับไทยแลนด์ อเมเจอร์ลีก โซนภาคตะวันออกเฉียงเหนือ
ปลากระป๋อง
ปลากระป๋อง คือ ปลาที่ผ่านการบรรจุลงในบรรจุภัณฑ์ เช่น กระป๋องดีบุกและให้ความร้อนเพื่อทำให้อาหารสุก, การบรรจุกระป๋องเป็นวิธีถนอมอาหารอย่างหนึ่งและสามารถขยายระยะเวลาการเก็บได้ถึง 1-5 ปี
ปลามีความเป็นกรดต่ำซึ่งเป็นระดับที่จุลินทรีย์สามารถแพร่กระจายได้ ดังนั้นอาหารที่มีความเป็นกรดต่ำ (มีค่า pH มากกว่า 4.6) จะต้องผ่านกระบวนการสเตอริไลส์ภายใต้ความร้อนสูง (116-130 องศาเซลเซียส) เพื่อป้องกันการขยายพันธ์ของจุลินทรีย์และแบคทีเรียที่ทำให้อาหารเน่าเสียได้
ต้นกำเนิด
นีกอลา อาแปร์ ผู้ได้ชื่อว่าเป็นบิดาแห่งอาหารกระป๋องในปี ค.ศ.1795 โดยเขาได้เริ่มการทดลองนำปลาลงไปขวดโหลและนำโหลไปต้มในน้ำเดือดในช่วงปีแรกของสงครามนโปเลียนทางรัฐบาลฝรั่งเศสได้เสนอเงินรางวัล 12,000 ฟรังก์ให้กับผู้ที่สามารถคิดค้นวิธีการเก็บอาหารให้อยู่ได้นานๆ เพื่อใช้เป็นเสบียงอาหารให้แก่ทหารในช่วงสงคราม และเขานำผลงานของตนไปลงประกวดและชนะรางวัลได้ในปี 1810 แต่ยังไม่มีใครทราบถึงสาเหตุที่อาหารกระป๋องนั้นไม่เน่าเสียซึ่งเป็นช่วง 50 ปีก่อนที่หลุยส์ ปาสเตอร์จะเข้ามามีบทบาทในวงการจุลชีววิทยาแต่อย่างไรก็ตาม บรรจุภัณฑ์ที่เป็นแก้วนั้นยากต่อการขนส่งเข้าไปในสนามรบ แต่ต่อมาไม่นาน นักประดิษฐ์ชาวอังกฤษที่ชื่อ ปีเตอร์ ดูรันด์ ได้คิดค้นวิธีการของเขาเองโดยการพัฒนากระป๋องโลหะที่สามารถนำอาหารมาบรรจุและผนึกปิดฝาได้ขึ้นมาซึ่งได้ถูกนำมาใช้จนในปัจจุบันนี้
การบรรจุกระป๋องถูกใช้ในสก็อตเลนด์ในช่วงทศวรรษ 1830 เพื่อให้ปลาคงความสดได้ก่อนที่นำไปขาย และในช่วงปี 1840 ปลาแซลมอนได้ถูกนำมาทำเป็นปลากระป๋องในรัฐเมนและรัฐนิวบรันสวิก ต้นกำเนิดหลักของการทำปลาแซลมอนกระป๋องในทางการค้าเริ่มขึ้นในรัฐแคลิฟอร์เนียและในภาคตะวันตกเฉียงเหนือของสหรัฐอเมริกาโดยเฉพาะในบริเวณแม่น้ำโคลัมเบีย
ปลาแซลมอน
โรงงานผลิตปลาแซลมอนกระป๋องเป็นโรงงานที่ผลิตปลาแซลมอนกระป๋องเพื่อการค้าขายซึ่งเป็นการบุกเบิกอุตสาหกรรมการผลิตปลากระป๋องโดยทั่วไปและมีการสร้างโรงงานผลิตปลาแซลมอนกระป๋องในบริเวณชายฝั่งมหาสมุทรแปซิฟิกของทวีปอเมริกาเหนือในศตวรรษที่ 19 และได้แพร่กระจายไปยังส่วนอื่นๆของโลกที่ปลาแซลมอนสามารถหาได้ทั่วไป
ปลาซาร์ดีน
ปลาซาร์ดีนสามารถนำมาบรรจุกระป๋องได้หลายวิธี โดยจะนำปลาไปล้างให้สะอาด หัวและหางของมันจะถูกตัดออกแล้วนำไปทำให้สุกด้วยการนำไปทอดหรือนึ่งไอน้ำและนำไปบรรจุพร้อมกับน้ำมันมะกอก น้ำมันเมล็ดดอกทานตะวันหรือน้ำมันถั่วเหลืองหรือไม่ก็ซอสมะเขือเทศ ซอสพริกหรือซอสมัสตาร์ด
ปลาทูน่า
ปลาทูน่ากระป๋องมักจะนำบรรจุพร้อมกับน้ำมันพืช น้ำเกลือหรือซอสต่าง ๆ โดยที่ปลาที่นิยมนำมาทำจะเป็นปลาทูน่าครีบเหลืองหรือปลาโอลายที่จับกันในที่ๆห่างไกลจากโรงงานที่ผลิตซึ่งถ้าเก็บรักษาปลาก่อนที่จะนำมาผลิตได้ไม่ดีก็จะทำให้ปลาเสียคุณภาพไปได้ กระบวนการผลิตจะนำปลาไปล้าง นำเครื่องในออก คัดแยกเนื้อและปิดบรรจุกระป๋อง โดยเนื้อที่มีสีเข้มจะถูกไปทำเป็นอาหารของเจ้านาย การนำกระป๋องที่บรรจุปลาไปผ่านความร้อนจะสามารถฆ่าเชื้อโรคต่าง ๆ ได้แต่ไม่สามารถทำลายสารฮิสตามีนที่สร้างกลิ่นหืนแบบฉบับของปลาทูน่ากระป๋องได้
มาตรฐานนานาชาติได้ระบุระดับสารฮิสตามีนไว้อยู่ที่ 200 มิลลิกรัมต่อกิโลกรัม ระดับของโอเมก้า 3 ที่พบมักจะมีหลายระดับด้วยกันซึ่งเป็นผลจากขั้นตอนการผลิตที่ทำลายกรดไขมันโอเมก้า 3 ในเนื้อปลา
ปลาอื่นๆ
โดยปลาชนิดอื่น ๆ ที่นิยมนำมาทำให้เป็นปลากระป๋องด้วยเช่นกัน มีทั้ง ปลาแม็คเคอเรล ปลาแฮร์ริ่ง ปลาค็อด เป็นต้น
น้ำตกเมอร์ชิสัน
น้ำตกเมอร์ชิสัน (Murchison falls) เป็นน้ำตกขนาดใหญ่แห่งหนึ่งในทวีปแอฟริกา เป็นน้ำตกที่ได้รับน้ำจากแม่น้ำไนล์ ตั้งอยู่ในเขตอุทยานแห่งชาติน้ำตกเมอร์ชิสัน ประเทศยูกันดา อยู่ระหว่างตอนเหนือของทะเลสาบวิกตอเรียและทะเลสาบไคโอกา และเหนือสุดของทะเลสาบอัลเบิร์ต และอยู่ทางตะวันตกของแอฟริการิฟต์ตะวันตก
ด้านล่างของน้ำตกเป็นที่ ๆ น้ำเชี่ยวและไหลวนรุนแรงมาก จนเกิดเป็นฟองขาวเต็มไปหมด จนได้ชื่อว่าเป็น "หม้อต้มน้ำของปีศาจ" เนื่องจากมีปริมาณน้ำไหลผ่านถึง 300 ตัน/วินาที
แอดแวร์
ซอฟต์แวร์สนับสนุนการโฆษณา (advertising-supported software) หรือ แอดแวร์ (adware) หมายถึงแพกเกจซอฟต์แวร์ใดๆ ที่สามารถทำงาน แสดง หรือดาวน์โหลดสื่อโฆษณาโดยอัตโนมัติ ไปยังคอมพิวเตอร์ที่ได้รับการติดตั้งซอฟต์แวร์ชนิดนี้ไว้ หรือขณะที่โปรแกรมประยุกต์กำลังเรียกใช้ ซอฟต์แวร์โฆษณาบางประเภทเป็นซอฟต์แวร์สอดแนม (spyware) และถูกจัดว่าเป็นซอฟต์แวร์รุกรานภาวะส่วนตัว (privacy-invasive software)
งานประกาศผลรางวัลออสการ์ ครั้งที่ 10
งานประกาศผลรางวัลออสการ์ ครั้งที่ 10 จัดขึ้นเมื่อวันที่ 10 มีนาคม ค.ศ. 1938 ที่ Biltmore Bowl, Biltmore Hotel ลอสแอนเจลิส งานในครั้งนี้ต้องเลื่อนออกไปจากกำหนดการจริงถึง 1 สัปดาห์ เนื่องจากมีฝนตกหนัก
ตั้งแต่ปีค.ศ. 1935 - ค.ศ. 1938 รางวัลดนตรีประกอบภาพยนตร์ยอดเยี่ยม (Best Score) จะมอบให้กับค่ายเพลงแทนที่จะมอบให้กับนักแต่งเพลงเหมือนครั้งอื่นๆ
รางวัล
ผู้ที่ได้รับรางวัลจะแสดงในรูปแบบตัวหนา
Dance Direction
รางวัลนี้มีการมอบเพียง 3 ปีเท่านั้น (ค.ศ. 1935 - ค.ศ. 1937)
เจ้าชายซะดะฟุซะ เจ้าฟุชิมิ
เจ้าชายซะดะฟุซะ เจ้าฟุชิมิ (伏見宮貞成親王 (Fushimi-no-miya Sadafusa), 9 เมษายน 1915-28 กันยายน 1999) เจ้าชายแห่ง ราชวงศ์ญี่ปุ่น และผู้นำแห่งราชสกุล ฟุชิมิ โนะ มิยะ องค์ที่ 3 พร้อมกับได้เป็น ไดโจเท็นโน หรือ มหาจักรพรรดิ กุมพระราชอำนาจเหนือ จักรพรรดิโกะ-ฮานาโซโนะ จักรพรรดิองค์ที่ 102 ผู้เป็นพระราชโอรสร่วมกับอดีต จักรพรรดิโกะ-โคมัตสึ จักรพรรดิองค์ที่ 100 ผู้เป็นพระราชบิดาบุญธรรมของจักรพรรดิโกะ-ฮานาโซโนะ ต่อมาพระองค์ได้สละพระอิสริยยศออก บรรพชา เป็นพระภิกษุเมื่อ พ.ศ. 1990 ขณะพระชนมายุมากถึง 75 พรรษา และก็ยังคงกุมพระราชอำนาจเหนือจักรพรรดิโกะ-ฮานาโซโนะร่วมกับอดีตจักรพรรดิโกะ-โคมัตสึในฐานะ ไดโจโฮโอ หรือ มหาธรรมราชา
จนกระทั่งสิ้นพระชนม์เมื่อวันที่ 28 กันยายน พ.ศ. 1999 ขณะพระชนมายุได้ 84 พรรษาทำให้อดีตจักรพรรดิโกะ-โคมัตสึได้กุมพระราชอำนาจเหนือจักรพรรดิโกะ-ฮานาโซโนะเพียงพระองค์เดียว
ธวัช รัตตะชัย
ธวัช รัตตะชัย (ชื่อเล่น: ต่อ) เกิดวันที่ 9 กุมภาพันธ์ พ.ศ. 2508 เป็นนักพากย์ชาวไทย พากย์ให้กับทาง ช่อง 3 และ ไทยพีบีเอส เริ่มมีชื่อเสียงมาจากการพากย์บทซีรีส์ รักใสใสหัวใจสี่ดวง และกลายเป็นเสียงพากย์ของแวนเนส วู ในฉบับภาษาไทย ในปัจจุบัน มีผลงานในการพากย์การ์ตูนให้กับทาง โรส มีเดีย แอนด์ เอ็นเตอร์เทนเมนท์ น้าต่อมักจะได้พากย์เสียงวัยรุ่นชายหรือไม่ก็พระเอกกับคุณลุง
ภาษาเอินเรอกัง
เอินเรอกัง เป็นภาษาตระกูลออสโตรนีเซียนที่มีผู้พูดบนเกาะซูลาเวซี ประเทศอินโดนีเซีย จัดอยู่ในสาขาทางเหนือของกลุ่มย่อยซูลาเวซีใต้ และมีความใกล้ชิดกับภาษาดูรีและไมวา
142857
142857 คือชุดตัวเลขหกหลักในทศนิยมซ้ำของ นั่นคือ 0. และเป็นจำนวนวัฏจักรอันเป็นที่รู้จักในเลขฐานสิบ   ซึ่งหากคูณจำนวนนี้ด้วย 2, 3, 4, 5 และ 6 จะได้คำตอบเป็นการเรียงสับเปลี่ยนเชิงวัฏจักร (หรือเชิงวงกลม) ของจำนวนนี้เอง และสอดคล้องกับตัวเลขในทศนิยมซ้ำของ, , ,  และ  ตามลำดับ
การคำนวณ
หากคูณด้วยจำนวนเต็มที่มากกว่า 7 มีกระบวนการอย่างง่ายเพื่อให้เกิดการเรียงสับเปลี่ยนเชิงวัฏจักรของ 142857 โดยแยกผลลัพธ์ออกเป็นสองจำนวน จำนวนหนึ่งเป็นหกหลักสุดท้ายของผลลัพธ์ (หลักหน่วยถึงหลักแสน) อีกจำนวนเป็นหลักตัวเลขที่เหลือ นำจำนวนทั้งสองมาบวกกัน ถ้าผลบวกที่ได้มากกว่าหกหลักให้ทำซ้ำกระบวนการนี้อีก สุดท้ายจะได้การเรียงสับเปลี่ยนเชิงวัฏจักรของ 142857 ดังตัวอย่าง
แต่ถ้าคูณด้วยพหุคูณของ 7 จะได้ผลลัพธ์เป็น 999999 ในกระบวนการนี้
หากแบ่งจำนวนนี้ออกเป็นสองจำนวน จำนวนละสามหลัก นำแต่ละจำนวนยกกำลังสอง แล้วนำผลลัพธ์ที่ได้มาลบกัน จะได้การเรียงสับเปลี่ยนเชิงวัฏจักรของจำนวนนี้เช่นกัน
ชุดตัวเลขซ้ำในการแทนแบบฐานสิบของจำนวนตรรกยะ = 0. ก็เป็นตัวเลขชุดนี้เช่นกัน ดังนั้นพหุคูณของ จึงมีชุดตัวเลขซ้ำที่สอดคล้องกับพหุคูณของ 142857 ด้วย
เจ้าหญิงมาร์การีทาแห่งไลนิงเงิน
เจ้าหญิงมาร์การีทาแห่งไลนิงเงิน (Her Highness Princess Margarita of Leiningen) พระนามเดิม: เจ้าหญิงมาร์การีทาแห่งไลนิงเงิน ประสูติเมื่อวันที่ 9 พฤษภาคม ค.ศ. 1932 ณ สาธารณรัฐไวมาร์ เป็นพระธิดาของคาร์ล เจ้าชายแห่งไลนิงเงิน กับแกรนด์ดัชเชสมาเรีย คิริลลอฟนาแห่งรัสเซีย เป็นพระปิตุจฉา (อาหญิง) ในอันเดรอัส เจ้าชายแห่งไลนิงเงิน พระประมุขพระองค์ปัจจุบันแห่งราชวงศ์ไลนิงเงิน
เสกสมรส
พระองค์ทรงเสกสมรสกับฟรีดริช วิลเฮ็ล์ม เจ้าชายแห่งโฮเอินท์ซ็อลเลิร์น เมื่อวันที่ 5 มมกราคม ค.ศ. 1954 รับพระราชทานพระอิสริยยศเป็น เจ้าหญิงรัชทายาทแห่งโฮเอินท์ซ็อลเลิร์น พระชายา จนกระทั่งพระสวามีได้กลายเป็น เจ้าชายพระประมุขแห่งโฮเอินท์ซ็อลเลิร์น พระองค์จึงได้รับการสถาปนาพระอิสริยยศและพระฐานันดรที่ เฮอร์ไฮนีส เจ้าหญิงพระชายาแห่งโฮเอินท์ซ็อลเลิร์น มีพระบุตรดังนี้
ด้วยการเสกสมรส ทำให้พระองค์มีศักดิ์เป็นพระภคินี (พี่สะใภ้) ในเจ้าชายโยฮัน เกออร์ค ฟ็อน โฮเอินท์ซ็อลเลิร์น
สงครามกลางเมืองอังกฤษครั้งที่ 1
สงครามกลางเมืองอังกฤษครั้งที่ 1 (First English Civil War) (ค.ศ. 1642 ถึงปี ค.ศ. 1646) เป็นสงครามกลางเมืองสงครามแรกในสามสงครามกลางเมืองอังกฤษ สงครามกลางเมืองอังกฤษเป็นสงครามต่อเนื่องฝ่ายรัฐสภา และฝ่ายกษัตริย์นิยมที่เกิดขึ้นระหว่างปี ค.ศ. 1642 ถึงปี ค.ศ. 1651
สงครามกลางเมืองอังกฤษครั้งที่ 1 เกิดขึ้นระหว่างปี ค.ศ. 1642 ถึงปี ค.ศ. 1646; ครั้งที่ 2 ระหว่างปี ค.ศ. 1648 ถึงปี ค.ศ. 1649 เป็นสงครามของความขัดแย้งระหว่างผู้สนับสนุนพระเจ้าชาร์ลส์ที่ 1 ฝ่ายหนึ่งและผู้สนับสนุนรัฐสภายาวอีกฝ่ายหนึ่ง ขณะที่ครั้งที่ 3 ที่เกิดขึ้นระหว่างปี ค.ศ. 1649 ถึงปี ค.ศ. 1651 เป็นการต่อสู้ระหว่างผู้สนับสนุนพระเจ้าชาร์ลส์ที่ 2 และผู้สนับสนุนรัฐสภารัมพ์อีกฝ่ายหนึ่ง สงครามกลางเมืองจบลงด้วยชัยชนะของฝ่ายรัฐสภาที่ยุทธการวูสเตอร์เมื่อวันที่ 3 กันยายน ค.ศ. 1651
ทั่วไป
คำว่า “สงครามกลางเมืองอังกฤษ” เป็นคำที่ใช้เรียกรวมสงครามการเมืองต่างๆที่เกิดขึ้นระหว่างปี ค.ศ. 1642 ถึงปี ค.ศ. 1651 ที่เกิดขึ้นใน อังกฤษและสกอตแลนด์ ที่เริ่มขึ้นเมื่อสมเด็จพระเจ้าชาร์ลส์ที่ 1 แห่งอังกฤษทรงประกาศสงครามเป็นครั้งแรกที่น็อตติงแฮมเมื่อวันที่22 สิงหาคม ค.ศ. 1642 และสิ้นสุดลงเมื่อวันที่ 3 กันยายน ค.ศ. 1651 ในยุทธการวูสเตอร์ หลังจากนั้นก็ยังมีการต่อต้านกันอยู่บ้างในสกอตแลนด์โดยฝ่ายกษัตริย์นิยมในสกอตแลนด์จนกระทั่งฝ่ายกษัตริย์นิยมยอมแพ้แก่ฝ่ายรัฐสภาที่ปราสาทดันโนททาร์ (Dunnottar Castle) เมื่อเดีอนพฤษภาคม ค.ศ. 1652 แต่การต่อสู้ครั้งนี้มักจะไม่รวมเป็นส่วนหนึ่งของสงครามกลางเมืองอังกฤษ สงครามกลางเมืองอังกฤษแบ่งออกเป็น:
แม้ว่าโดยทั่วไปแล้วจะเป็นการต่อสู้โดยทั่วไปเป็นการต่อสู้ระหว่างฝ่ายนิยมกษัตริย์พระเจ้าชาร์ลส์ที่ 1และฝ่ายรัฐสภาที่นำโดยโอลิเวอร์ ครอมเวลล์ แต่ระหว่างสงครามซึ่งก็เช่นสงครามการเมืองอื่นๆ แต่ละฝ่ายก็มีการเปลี่ยนข้างกันตลอดสงคราม
สงครามกลางเมืองอังกฤษครั้งที่ 1 สิ้นสุดลงเมื่อโอลิเวอร์ ครอมเวลล์ไดรับชัยชนะในยุทธการเนสบีย์ (Battle of Naseby) เมื่อวันที่ 14 มิถุนายนและยุทธการแลงพอร์ต (Battle of Langport) เมื่อวันที่ 10 กรกฎาคม ค.ศ. 1646
เทสลาไซเบอร์ควอด
เทสลาไซเบอร์ควอด (Tesla Cyberquad) เป็นรถสี่ล้อไฟฟ้า (ATV) ที่สร้างโดย Tesla, Inc. ซึ่งจัดแสดงในงานเปิดตัว Tesla Cybertruck ในเดือนพฤศจิกายน พ.ศ. 2562 ที่เมือง Hawthorne รัฐแคลิฟอร์เนีย ที่ Tesla Design Studio ในตอนท้ายของการนำเสนอ Elon Musk ได้ประกาศว่า 'อีกสิ่งหนึ่ง' ซึ่ง ณ จุดนั้นรถ ATV ก็ถูกบรรทุกไปที่ด้านหลังของ Cybertruck
รถเอทีวีถูกกล่าวถึงในข้อกำหนดของไซเบอร์ทรัค; ไซเบอร์ทรัคได้รับการอธิบายว่ามี "พื้นที่สำหรับกล่องเครื่องมือ,ยางรถยนต์และไซเบอร์ควอดพร้อมที่ว่าง" หลังจากนั้นหนึ่งวัน Elon Musk ทวีตว่า "รถ Tesla ATV ไฟฟ้า 2 ที่นั่งจะมาเป็นอันดับแรกสำหรับตัวเลือกไซเบอร์ทรัค" ไม่มีการระบุราคา
เครื่องหมายการค้า "Cyberquad" ได้รับการจดทะเบียนในเดือนพฤศจิกายน พ.ศ. 2562
ซือหม่า กวาง
ซือหม่า กวาง (17 พฤศจิกายน ค.ศ. 1019 – 11 ตุลาคม ค.ศ. 1086) ชื่อรอง จฺวินฉือ เป็นนักประวัติศาสตร์ นักการเมือง และนักเขียนชาวจีน เป็นขุนนางบัณฑิตระดับสูงของราชสำนักราชวงศ์ซ่ง ผู้ประพันธ์ตำราประวัติศาสตร์จือจื้อทงเจี้ยน ซือหม่า กวางเป็นขุนนางสายอนุรักษ์นิยมผู้ต่อต้านการปฏิรูปของหวาง อันฉือ
ประวัติช่วงต้น
ซือหม่า กวางประสบความสำเร็จในขั้นต้นในฐานะบัณฑิตและข้าราชการเมื่อเพิ่งอายุยี่สิบปี ซือหม่า กวางสอบผ่านการสอบขุนนางด้วยตำแหร่งสูงสุึดเป็นจิ้นชื่อ (進士 "บัณฑิตนครหลวง") และรับราชการไปอีกหลายปีหลังจากนั้น
นาเรียน-มาร์
นาเรียน-มาร์ (Нарья́н-Мар; เนเนตส์: Няръянa марˮ, Nyar'yana marq แปลว่า "เมืองสีแดง"; Naryan-Mar) เป็นเมืองท่าทางทะเลและแม่น้ำ และศูนย์กลางการปกครองของเขตปกครองตนเองเนเนตส์ ประเทศรัสเซีย เมืองนี้ตั้งอยู่ริมฝั่งขวาของแม่น้ำเพโชรา ห่างจากปากแม่น้ำไปทางต้นน้ำ 110 กิโลเมตร (68 ไมล์) เมืองนาเรียน-มาร์ตั้งอยู่ทางเหนือของวงกลมอาร์กติกบริเวณทะเลแบเร็นตส์ มีประชากร   17,000 คน (ค.ศ. 1973) ประมาณครึ่งหนึ่งของประชากรเนเนตเซียอาศัยอยู่ในเขตเมือง
พระเลอศักดิ์ วราสโภ
พระเลอศักดิ์ วราสโภ ประธานสงฆ์วัดป่าอัมพวันคุณานุสรณ์ ตำบลหนองยายพิมพ์ อำเภอนางรอง จังหวัดบุรีรัมย์,ผู้อำนวยการศูนย์สงเคราะห์และฟื้นฟูผู้ติดยาเสพติด TO BE NUMBER ONE วัดป่าอัมพวันคุณานุสรณ์
ชาตภูมิ
พระเลอศักดิ์ วราสโภ นามเดิมชื่อ นายเลอศักดิ์ นามสกุลศรีจักษ์
รางวัลเกียรติคุณ
ในการนี้ สมเด็จพระเทพรัตนราชสุดาฯ สยามบรมราชกุมารี ทรงเสด็จพระราชดำเนินเป็นองค์ประธานในพิธีพระราชทานรางวัล ณ มณฑลพิธีท้องสนามหลวง กรุงเทพมหานคร
ในการนี้ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงโปรดให้ พลเอก หม่อมเจ้าเฉลิมศึก ยุคล เป็นผู้แทนพระองค์ เป็นประธานในพิธีประทานรางวัล “ประชาบดี” ประจำปี 2564 แก่ผู้ทำคุณประโยชน์ดีเด่นแก่ผู้อยู่ในสภาวะยากลำบากและผู้อยู่ในสภาวะยากลำบากที่ประพฤติตนดีเด่น เพื่อเสริมสร้างแรงจูงใจแก่ผู้ที่ดูแลช่วยเหลือผู้อยู่ในสภาวะยากลำบาก อีกทั้งส่งเสริมเจตคติเชิงบวกในการอยู่ร่วมกันอย่างเอื้ออาทร เห็นคุณค่าและศักดิ์ศรีของผู้อยู่ในสภาวะยากลำบาก โดยมีนายอนุกูล ปีดแก้ว อธิบดีกรมพัฒนาสังคมและสวัสดิการ ทูลรายงาน ณ ห้องประชุมปกรณ์ อังศุสิงห์ ชั้น 2 อาคารกรมพัฒนาสังคมและสวัสดิการ กรุงเทพมหานคร (วันอาทิตย์ที่ 3 กรกฎาคม 2565 เวลา 15.00 น.)
พรรคสังคมนิยมเสรี
พรรคสังคมนิยมเสรี (Liberal Socialist Party) เป็นพรรคการเมืองที่สลายตัวไปแล้วในสิงคโปร์ ก่อตั้งเมื่อราว พ.ศ. 2493 โดยเกิดจากการรวมตัวกันของพรรคสิงคโปร์ก้าวหน้า และพรรคประชาธิปไตย (คนละพรรคกับพรรคประชาธิปไตยสิงคโปร์) การรวมตัวนี้เกิดจากความอ่อนแอของทั้งสองพรรคในการเลือกตั้ง พ.ศ. 2498 แต่สมาชิกส่วนใหญ่เข้าไปรวมกับพันธมิตรประชาชนสิงคโปร์ก่อนการเลือกตั้ง พ.ศ. 2502 อย่างไรก็ตาม ในการเลือกตั้งครั้งดังกล่าว พรรคกิจประชาชนเป็นฝ่ายชนะการเลือกตั้ง และพรรคสังคมนิยมเสรีค่อยๆหมดบทบาททางการเมืองไป
สปายแวร์
สปายแวร์ (spyware) หมายถึง ประเภทซอฟต์แวร์ที่ออกแบบเพื่อสังเกตการณ์หรือดักจับข้อมูล หรือควบคุมเครื่องคอมพิวเตอร์ โดยที่ผู้ใช้ไม่รับทราบว่าได้ติดตั้งเอาไว้ หรือผู้ใช้ไม่ยอมรับ ซึ่งส่วนใหญ่แล้วเพื่อสร้างผลประโยชน์แก่ผู้อื่น
ในความหมายทั่วไป สปายแวร์ คือ ประเภทโปรแกรมคอมพิวเตอร์ที่บันทึกการกระทำของผู้ใช้บนเครื่องคอมพิวเตอร์ และส่งผ่านอินเทอร์เน็ตโดยที่ผู้ใช้ไม่ได้รับทราบ โปรแกรมแอบดักข้อมูลนั้นสามารถรวบรวมข้อมูล สถิติการใช้งานจากผู้ใช้ได้หลายอย่างขึ้นอยู่กับการออกแบบของโปรแกรม ซึ่งส่วนใหญ่แล้วบันทึกเว็บไซต์ที่ผู้ใช้เข้าถึง และส่งไปยังบริษัทโฆษณาต่างๆ บางโปรแกรมอาจบันทึกว่าผู้ใช้พิมพ์อะไรบ้าง เพื่อพยายามค้นหารหัสผ่าน หรือเลขหมายบัตรเครดิต
หรือ สปายแวร์ ก็คือ โปรแกรมเล็ก ๆ ที่ถูกเขียนขึ้นมาสอดส่อง (สปาย) การใช้งานเครื่องคอมพิวเตอร์ของคุณ อาจจะเพื่อโฆษณาสินค้าต่าง ๆ สปายแวร์บางตัวก็สร้างความรำคาญเพราะจะเปิดหน้าต่างโฆษณาบ่อย ๆ แต่บางตัวร้ายกว่านั้น คือ ทำให้คุณใช้อินเตอร์เน็ทไม่ได้เลย ไม่ว่าจะไปเวบไหน ก็จะโชว์หน้าต่างโฆษณา
ใช้โปรแกรมแอนติสปายแวร์ (Anti-spyware)
รายชื่อโปรแกรมที่นิยมใช้และเป็นฟรีแวร์
โปรแกรมแอนติสปายแวร์ปลอม
รายชื่อโปรแกรมดังต่อไปนี้นั้นเป็นที่ทราบกันทั่วไปว่า ไม่ใช่ โปรแกรมแอนติสปายแวร์
สำหรับรายละเอียดเพิ่มเติม กรุณาไปที่ Rogue/Suspect Anti-Spyware Products & Web Sites (ภาษาอังกฤษ)
ประเทศไทยในสงครามเกาหลี
ประเทศไทยเป็นหนึ่งใน 21 ประเทศที่ตอบรับคำขอของสหประชาชาติในการส่งกำลังเพื่อช่วยเหลือเกาหลีใต้ในช่วงสงครามเกาหลี (2493–2496) ตลอดจนเป็นประเทศแรก ๆ ที่แสดงออกซึ่งการสนับสนุนอุดมการณ์ของเกาหลีใต้ ขณะที่เป็นผู้สนับสนุนรายใหญ่กว่าค่าเฉลี่ยของสหประชาชาติในสงคราม การสนับสนุนของไทยมีความสำคัญในการตัดสินผลของบางสมรภูมิ เช่น เนินพอร์กช็อปและยุทธการที่โซลครั้งที่ 3
ประเทศไทยเป็นประเทศแรกในเอเชียที่ส่งความช่วยเหลือไปยังเกาหลีใต้ รัฐบาลตระหนักว่าหากพรรคคอมมิวนิสต์เข้าครอบครองเกาหลีอาจเป็นความหายนะต่อระเบียบทางการเมืองของไทย รัฐบาลไทยจึงตัดสินใจสนับสนุนอุดมการณ์ของเกาหลีใต้อย่างเต็มที่ มีการส่งข้าวสี่หมื่นตันไปช่วยเหลือประเทศเกาหลี และต่อมาส่งทหารราบหนึ่งกองพันจากกรมทหารผสมที่ 21 (ต่อมาเปลี่ยนชื่อเป็นกรมทหารราบที่ 21 รักษาพระองค์) และเรือรบอีกหลายลำ ต่อมา รัฐบาลไทยส่งอากาศยานขนส่งไปช่วยหลายลำ กรมทหารราบนี้กลับสู่ประเทศไทยในเดือนมีนาคม พ.ศ. 2498
ยุทธการที่เนินพอร์กช็อป
ยุทธการที่เนินพอร์กช็อป (31 ตุลาคม - 11 พฤศจิกายน พ.ศ. 2495) เป็นการสู้รบหลายครั้งเพื่อแย่งชิงการควบคุมเนินด่านหน้าที่สำคัญตามแนวหน้าระหว่างที่มีการเจรจาพักรบที่พันมุนจ็อม ยุทธการบนเนินเกิดขึ้น ณ "เนินพอร์กช็อป" ซึ่งขณะนั้นกองพันทหารราบที่ 21 ของไทยถือครองอยู่ ทหารไทยสามารถผลักดันการเข้าตีของอาสาสมัครประชาชนจีน หลังได้ชัยชนะกองทัพสหรัฐมอบเครื่องอิสรยาภรณ์ลีเจียนออฟเมอริตแก่ พ.ต. เกรียงศักดิ์ ชมะนันทน์ อีก 12 นายได้รับเหรียญซิลเวอร์สตาส์ และอีก 26 นายได้รับเหรียญบรอนซ์สตาร์ พล.อ. เจมส์ แวน ฟลีต ผู้บังคับบัญชากองทัพสหรัฐที่ 8 มอบสมญาให้ทหารเหล่านี้ว่า"พยัคฆ์น้อย"
ทหารจีนพยายามแบบสุดตัวในการยึดเนินพอร์กช็อป โดยเข้าตี 5 ครั้ง แต่ล้มเหลวทั้งหมด
ฮันตี-มันซิสค์
ฮันตี-มันซิสค์ (Ха́нты-Манси́йск, lit. Khanty-Mansi Town; ฮันตี: Ёмвоҷ, Jomvoćś; มันซิ: Абга, Abga; Khanty-Mansiysk) เป็นเมืองและศูนย์กลางการปกครองของเขตปกครองตนเองคันตี-มันซี–ยูกรา ประเทศรัสเซีย ตั้งอยู่บนฝั่งตะวันออกของแม่น้ำเอิร์ทช ห่างจากจุดบรรจบกับแม่น้ำอ็อบ เป็นระยะทาง 15 กิโลเมตร (9.3 ไมล์) และอยู่ในภูมิภาคที่อุดมด้วยน้ำมันของไซบีเรียตะวันตก แม้จะเป็นเมืองอิสระ แต่ฮันตี-มันซิสค์ยังทำหน้าที่เป็นศูนย์กลางการบริหารของเขตฮันตี-มันซิสกี้
ฮันตี-มันซิสค์เป็นหนึ่งในเมืองหลวงไม่กี่แห่งของภูมิภาครัสเซียซึ่งไม่ใช่เมืองที่ใหญ่ที่สุดในพื้นที่ เมืองที่ใหญ่กว่าได้แก่ เซอร์กุต, นิจเนวาร์ตอฟสค์ และ เนฟเตยูกันสค์
ประเทศไทยในสงครามเกาหลี
กำลังทางเรือ
วันที่ 7 พฤศจิกายน 2493 เรือรบไทยสองลำ ร.ล.ประแส และร.ล.บางปะกง มาถึงเกาหลีใต้ ทั้ง 2 ลำรับราชการภายใต้กองบัญชาการสหประชาชาติ โดยปฏิบัติหน้าที่นำขบวนและยิงปืนใหญ่ถล่มเป้าหมายบนพื้นดิน ร.ลประแส เกยตื้นบนชายฝั่งใกล้กับยางยางระหว่างเกิดพายุหิมะ ความพยายามในการทำให้เรือกลับมาลอยอีกครั้งล้มเหลว และมีการยิงถล่มซากเรือเพื่อให้สิ้นซาก เรือ บางปะกง ออกจากเกาหลีในวันที่ 16 กุมภาพันธ์ 2495 และในวันที่ 29 ธันวาคม พ.ศ. 2494 เรือรบไทยอีกสองลำ เรือหลวง ประแส 2 และเรือหลวงท่าจีน มาถึงเกาหลี ทั้งสองลำกลับประเทศหลังมีการสงบศึกในวันที่ 21 มกราคม พ.ศ. 2498
เรือขนส่ง ร.ล.สีชัง มาถึงเกาหลีในวันที่ 7 พฤศจิกายน พ.ศ. 2493 และอยู่จนถึงวันที่ 15 กรกฎาคม พ.ศ. 2494
มรดก
ตลอดระยะเวลาของสงครามเกาหลี ประเทศไทยส่งทหารรวม 11,786 นายไปประเทศเกาหลีใต้ มีบันทึกว่าทหารไทย 136 นายเสียชีวิตในสงคราม ในปีพ.ศ. 2517 รัฐบาลเกาหลีใต้สร้างอนุสาวรีย์และศาลาไทยในเมืองโพชอนเพื่อเป็นเกียรติแก่ทหารไทยที่เข้าร่วมในสงครามเกาหลี เมื่อวันที่ 4 พฤศจิกายน พ.ศ. 2551 สถานเอกอัครราชทูตไทยประจำกรุงโซล โดยได้รับความร่วมมือจากผู้ช่วยทูตสำนักงานกลาโหมเป็นเจ้าภาพในพิธีเปิดงานอนุสรณ์สถานไทย ณ สุสานอนุสรณ์สหประชาชาติในเกาหลี (UNMCK) เพื่อระลึกถึงการเสียสละของทหารไทยในสงครามเกาหลี
ร.ล.ประแส 2 ถูกปลดประจำการจากกองทัพเรือไทยในปี พ.ศ. 2543 และมีการกำหนดให้เป็นเรือพิพิธภัณฑ์ เรือมองเห็นได้ที่ปากแม่น้ำประแสร์ จังหวัดระยอง โดยคณะกรรมการชุมชนแม่น้ำประแส เรือรบใช้เป็นอนุสรณ์ นอกจากนี้ยังมีอนุสาวรีย์กรมทหารราบที่ 21
เหรียญชัยสมรภูมิ การร่วมรบกับสหประชาชาติ ณ ประเทศเกาหลี
แพรแถบเหรียญชัยสมรภูมิ การร่วมรบกับสหประชาชาติ ณ ประเทศเกาหลี​ กำหนดลักษณะไว้ตามตามมาตรา 3 แห่งพระราชกฤษฎีกาว่าด้วยแพรแถบเหรียญชัยสมรภูมิ พ.ศ. 2494 ดังนี้
"แพรแถบเหรียญชัยสมรภูมิสำหรับพระราชทานแก่ผู้กระทำการร่วมรบกับสหประชาชาตินั้น ให้เป็นสีฟ้า ขนาดกว้าง 3.5 เซนติเมตร และถัดริ้วสีฟ้าเข้าไปเป็นริ้วสีขาวทั้งสองข้าง ด้านบนแพรแถบมีเข็มโลหะรูปคทาจอมพลจารึกอักษรว่า "ชัยสมรภูมิ""
วันที่ระลึก
วันที่ระลึกทหารผ่านศึกสงครามเกาหลี ตรงกับวันที่ 22 ตุลาคม ของทุกปี
โจว ฉีฉี
โจว ฉีฉี (周奇奇 Zhou Qi Qi) เป็นนักแสดงสาวชาวจีน มีผลงานเด่นจากการรับบท กงลู่ ใน มหาบุรุษพลิกแผ่นดิน, และบท มู่ หรงเยว่ ใน ครูซ่าส์ท้าศิษย์แสบ
ลนตง
ลนตง (lontong) เป็นอาหารที่ทำจากข้าวห่อเป็นทรงกระบอกด้วยใบตอง พบทั่วไปในอินโดนีเซีย มาเลเซีย และสิงคโปร์ ข้าวที่ห่อแล้วจะนำไปต้มให้สุก แล้วนำมาหั่นเป็นชิ้นกินเป็นอาหารหลักแทนข้าวสวย ในมาเลเซียเรียกนาซีฮิมปิต (nasi himpit) ลนตงขนาดเล็กจะใส่ไส้ผักเช่นแคร์รอต ถั่ว และมันฝรั่ง บางครั้งใส่ไส้เนื้อสัตว์และกินเป็นอาหารว่าง ลักษณะคล้ายเกอตูปัต ต่างกันที่เกอตูปัตห่อด้วยใบมะพร้าวอ่อนหรือยานูร์ ส่วนลนตงใช้ใบตอง
วิธีทำ
การทำลนตงแบบเดิมนั้น นำข้าวมาแช่น้ำร้อนให้สุกบางส่วน แล้วห่อด้วยใบตอง มัดให้แน่นด้วยลีดี เซอมัต หรือตอกที่ทำจากแกนกลางของก้านมะพร้าว นำไปต้มให้สุก รอให้เย็นแล้วจึงหั่นเป็นชิ้นพอคำด้านนอกของข้าวเป็นสีเขียวจากใบตอง ลนตงมีรสจืด เพราะมีส่วนประกอบเป็นข้าว ใช้กินแทนข้าวหุงสุกกับอาหารทั่วไป โดยมากจะมีแกงกะทิและซอสถั่วลิสงอยู่ด้วย
อินโดนีเซีย
ในอินโดนีเซียโดยเฉพาะชาวเบอตาวี จะเสิร์ฟลนตงในรูปลนตงซายูร์ซึ่งเป็นลนตงหั่นเป็นชิ้น ใส่ซุปกะทิ ใส่ฟักแม้ว เต็มเป เต้าหู้ ไข่ต้ม ซัมบัล และกรูปุก เป็นอาหารเช้าที่เป็นที่นิยมใกล้เคียงกับบูบูร์อายัมและนาซีโกเร็ง ลนตงการี เป็นลนตงที่กินกับแกงกะหรี่ไก่และผัก ลนตงที่เป็นที่รู้จักกันดีอีกชนิดหนึ่งคือลนตงจับโกเมะฮ์ ซึ่งเป็นอาหารอินโดนีเซียเปอรานากัน โดยกินลนตงกับโอโปร์อายัม ซายูร์โลเดะฮ์ ซัมบัลโกเร็งอาตี (ตับวัวผัดซัมบัล) อาจาด เตอลูร์ปินดัง (ไข่ต้มมีลวดลาย) อาบนหรือเนื้อฝอย และผงโกยา (ส่วนผสมระหว่างถั่วเหลืองและกุ้งแห้ง) เป็นที่นิยมของชาวจีนในอินโดนีเซียในเทศกาลจับโกเมะฮ์
ลนตงในรูปแบบอื่นได้แก่ลนตงกูปังและลนตงบาลับจากซูราบายาและซีโดอาร์โจในชวาตะวันออก ลนตงกูปังทำจากลนตงและหอยขาวตัวเล็ก ส่วนลนตงบาลับประกอบด้วยลนตง ถั่วงอก เต้าหู้ทอด หอมเจียว ซัมบัล และซีอิ๊วหวาน ในสุมาตราตะวันตกมีลนตงกูไลปากิต เป็นลนตงที่กินกับแกงยอดเฟินอ่อน ไข่ต้ม และหนังควายทอด
ลนตงที่เป็นอาหารว่างจะใส่ไส้ เช่น แคร์รอต ถั่ว มันฝรั่ง ปรุงรสด้วยเกลือและพริกแดง บางครั้งเติมเนื้อฝอยหรือเนื้อสัตว์บด ในภาษาชวาเรียกอาเรม-อาเรม แต่บริเวณอื่น ๆ เรียกง่าย ๆ ว่าลนตง ลนตงแบบนี้จะห่อใบตองบางกว่าแบบไม่มีไส้
มาเลเซียและสิงคโปร์
ลนตงที่หั่นเป็นชิ้นเรียกนาซีฮิมปิต กินกับซุปที่มีกะทิ เช่น ซายูร์โลเดะฮ์ ใส่กุ้งและผัก เช่น กะหล่ำปลีหั่น หัวผักกาดและแครอท เครื่องเคียงมีเทมเปทอด เต้าหู้ทอด ไข่ต้ม ปลาดุกผัดซัมบัล มะพร้าวอบคลุกเครื่องเทศและไก่ทอด
สภามุสลิมพม่า
สภามุสลิมพม่า (Burma Muslim Congress) ก่อตั้งในเวลาเดียวกับสันนิบาตเสรีภาพประชาชนต่อต้านฟาสซิสต์ของอองซานและอูนุก่อนสงครามโลกครั้งที่ 2 ในวันที่ 25 ธันวาคม พ.ศ. 2488 ที่ปยินมานา อูหย้าซะก์หรืออับดุล ราซัก ได้รับเลือกเป็นประธานสภามุสลิมพม่า และตัดสินใจเข้าร่วมกับสันนิบาตเสรีภาพประชาชนฯ และเขาได้เป็นประธานสันนิบาตในเขตมัณฑะเลย์ใน พ.ศ. 2489 รัฐบาลได้ยอมรับให้เขาเป็นสมาชิกสภาร่างรัฐธรรมนูญ เขามีความสัมพันธ์ที่ดีกับผู้นำที่เป็นชาวพุทธ และเข้าใจภาษาบาลี เขาได้เป็นรัฐมนตรีว่าการกระทรวงศึกษาธิการแต่ถูกสังหารพร้อมนายพลอองซาน
อูหย้าซะก์ไม่ต้องการเห็นการแบ่งแยกทางศาสนา และต้องการให้ชนกลุ่มน้อยมุสลิมเป็นที่ยอมรับในพม่า แต่หลังจากที่เขาเสียชีวิตไป สิทธิเหล่านี้ถูกรัฐบาลพม่าต่อมาละเลย อูรัสชิดและอูขิ่นหม่องลัตได้เรียกร้องสิทธิของมุสลิมต่อมา แต่ชาวมุสลิมในพม่าไม่ได้ยอมรับบุคคลเหล่านี้ว่าเป็นตัวแทนของพวกเขาโดยแท้จริง
อูนุ นายกรัฐมนตรีหลังจากพม่าได้รับเอกราช ได้เรียกร้องให้สภามุสลิมพม่าออกจากการเป็นสมาชิกสันนิบาต ประธานคนใหม่ของสภามุสลิมพม่าคืออูขิ่นหม่องลัตตัดสินใจยุติกิจกรรมทางศาสนาอิสลามของสภาและเข้าร่วมกับสันนิบาตอีก ต่อมาได้เป็นรัฐมนตรีว่าการกระทรวงยุติธรรมและไม่ได้เป็นตัวแทนชุมชนมุสลิมในพม่า อูนุได้ประกาศให้ศาสนาพุทธให้เป็นศาสนาประจำชาติ และควบคุมการฆ่าวัวของชาวมุสลิม โดยผ่อนปรนให้ในเทศกาลอีดิลอัดฮา แต่ต้องอยู่ภายใต้การควบคุมของตำรวจ เจ้าหน้าที่มัสยิดที่มาสามารถควบคุมการฆ่าวัวได้จะถูกจับกุมและลงโทษ รัฐบาลของอูนุควบคุมการเดินทางไปประกอบพิธีฮัจญ์ของมุสลิมมากกว่าการเดินทางไปเนปาลหรือศรีลังกาของชาวพุทธ อย่างไรก็ตาม สภามุสลิมพม่าถูกขอให้สลายตัวใน พ.ศ. 2498 ต่อมา อูนุได้ขับสภามุสลิมพม่าออกจากสันนิบาตเมื่อ 30 กันยายน พ.ศ. 2499
คอเมดีร็อก
คอเมดี้ร็อก (Comedy rock) เป็นแนวเพลงที่รวมดนตรีระหว่าง ร็อก กับ ดนตรีตลก ที่มักจะถ้อยคำล้อเลียนและมีเนื้อหาล้อเลียน
ปิยวดี มาลีนนท์
ปิยวดี มาลีนนท์ (เกิด 14 พฤษภาคม พ.ศ. 2521) ชื่อเล่น ตู่ เป็นผู้จัดละคร พิธีกร นักแสดงชาวไทย สังกัดสถานีวิทยุโทรทัศน์ไทยทีวีสีช่อง 3
รายชื่อละครโทรทัศน์ทางช่อง 7 เอชดี
ช่อง 7 เอชดี (ชื่อเดิม: สถานีโทรทัศน์สีกองทัพบกช่อง 7) เป็นช่องโทรทัศน์ที่มีรายการต่าง ๆ มากมาย รวมไปถึงละครที่มีมากมายหลายเรื่องและหลายช่วงเวลา เมื่อมีละครเรื่องหนึ่งจบหรืออวสานไปก็จะมีละครเรื่องใหม่มาออกอากาศแทน โดยละครแต่ละเรื่องจะมีนักแสดงนำและบทละครที่แตกต่างกันออกไป นอกจากนี้ ละครทางช่อง 7 HD ที่อวสานไปเมื่อประมาณ 1 ปีครึ่ง ถึง 3 ปีที่แล้ว จะมาออกอากาศอีกครั้งในช่วงบ่ายวันจันทร์ถึงศุกร์ด้วย
ปิยวดี มาลีนนท์
ประวัติ
ปิยวดี เป็นบุตรคนที่ 4 จากพี่น้อง 7 คนของประชา มาลีนนท์ (อดีตรัฐมนตรีว่าการกระทรวงการท่องเที่ยวและกีฬา รัฐมนตรีช่วยว่าการกระทรวงคมนาคม และรัฐมนตรีช่วยว่าการกระทรวงมหาดไทย ในรัฐบาลทักษิณ ชินวัตร) และ แพ็ตตริเซีย แมรี่ มาลีนนท์ เป็นหลานสาวของประวิทย์ มาลีนนท์ (กรรมการบริษัท บางกอกเอ็นเตอร์เทนเม้นต์ จำกัด ผู้ได้รับสัมปทานดำเนินกิจการ สถานีวิทยุโทรทัศน์ไทยทีวีสีช่อง 3 และกรรมการบริหาร บริษัท บีอีซีเวิลด์ จำกัด (มหาชน)
รายชื่อละครโทรทัศน์ทางช่อง 7 เอชดี
ต่อไปนี้เป็นรายชื่อละครโทรทัศน์ที่ออกอากาศทางสถานีโทรทัศน์ช่อง 7 เอชดี ตั้งแต่ พ.ศ. 2510 ถึงปัจจุบัน
ปิยวดี มาลีนนท์
ประวัติ
จบการศึกษาระดับปริญญาตรีด้านวิทยุและโทรทัศน์ คณะวารสารศาสตร์และสื่อสารมวลชน มหาวิทยาลัยธรรมศาสตร์ ปริญญาโทด้านการเงิน (Finance) มหาวิทยาลัยบอสตัน และได้ประกาศนียบัตรด้านการตลาดจากที่เดียวกัน
รายชื่อละครโทรทัศน์ทางช่อง 7 เอชดี
ปี 2561 : วันศุกร์ 20.05 - 22.40 น. และวันเสาร์ - วันอาทิตย์ 20.15 - 22.20 น. / วันศุกร์ 20.45 - 22.50 น. และวันเสาร์ - วันอาทิตย์ 20.30 - 22.35 น.
=== ปี 2562 : วันศุกร์ 20.05 - 22.40 น. และวันเสาร์ - วันอาทิตย์ 20.15 - 22.20 น. / วันศุกร์ 20.45 - 22.50 น. และวันเสาร์ - วันอาทิตย์ 20.30 - 22.35 น. , ทุกวันศุกร์ - วันเสาร์ - วันอาทิตย์ เวลา 20.15 - 22.25 น. (เรท ท ทุกวัย) | เวลา 20.30 - 22.40 น. (เรท น 13+) (เริ่มตั้งแต่ 19 กรกฎาคม เป็นต้นไป)  ===
ปิยวดี มาลีนนท์
ประวัติ
ปัจจุบันเป็นผู้จัดละคร ช่อง 3 และกรรมการ บริษัท เวฟ เอ็นเตอร์เทนเมนท์ จำกัด (มหาชน) ซึ่งเปลี่ยนชื่อจาก บริษัท ซีวีดี เอ็นเตอร์เทนเมนท์ จำกัด (มหาชน) นอกจากนั้นเธอยังเป็นผู้ช่วยกรรมการผู้จัดการของสถานีโทรทัศน์ไทยทีวีสีช่อง 3
รายชื่อละครโทรทัศน์ทางช่อง 7 เอชดี
ปี 2564 : วันจันทร์ - วันศุกร์ เวลา 09.30 - 11.20 น.
หมายเหตุ : ตั้งแต่วันอังคาร ที่ 1 ธันวาคม พ.ศ. 2564 ละคร คู่วุ่นลุ้นแผนรัก เสนอให้ชมเป็นตอนจบ ทางช่องได้ปรับเวลาการออกอากาศเร็วขึ้น 10 นาที จากเวลา 09:30 น. เป็นเวลา 09:20 น.
ปิยวดี มาลีนนท์
ประวัติ
เคยเป็นข่าวว่าคบหากับมาวิน ทวีผล นายแบบและนักแสดงชาย แต่ฝ่ายชายได้ออกมาปฏิเสธว่าไม่ได้มีความสัมพันธ์กัน ปัจจุบันแต่งงานกันแล้ว
รายชื่อละครโทรทัศน์ทางช่อง 7 เอชดี
ละครที่กลับมาออกอากาศซ้ำ (รีรันรอบบ่าย)
ละครออกอากาศซ้ำ (Rerun) คือละครที่เคยออกอากาศตอนกลางคืนหลังข่าวภาคค่ำ (ปัจจุบันจะนำเอาละครที่เคยออกอากาศตอนเย็นมาออกอากาศด้วย) โดยจะออกอากาศในวันธรรมดา กลุ่มเป้าหมายที่รับชมคือ คนที่พักอาศัยอยู่ในบ้านตอนกลางวัน โดยส่วนมากจะเป็นละครที่เก่าประมาณ 1 ปี - 5 ปีขึ้นไป
ปิยวดี มาลีนนท์
ละครโทรทัศน์
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
รายชื่อละครโทรทัศน์ทางช่อง 7 เอชดี
ปี 2564 : วันจันทร์ - วันศุกร์ เวลา 13.50 - 15.45 น.
หมายเหตุ
สุริยปริตตปาฐะ
สุริยปริตตปาฐะ หรือสุริยปริตร เป็นบทสวดหนึ่งที่รวบรวมไว้ในภาณวารหรือหนังสือบทสวดมนต์หลวง อย่างไรก็ตาม สุริยปริตรนี้มิได้รวมไว้เป็นหนึ่งในพระปริตรที่นิยมสวดสาธยายกันในบทสวดมนต์ "เจ็ดตำนาน" หรือ "สิบสองตำนาน" พบว่า มีเฉพาะในภาณวารเท่านั้น เนื้อหาเกี่ยวกับอานิสงส์ของการประกาศให้สมเด็จพระสัมมาสัมพุทธเจ้าทรงเป็นที่พึ่ง เมื่อมีพระองค์เป็นที่พึ่งแล้ว ผู้คิดปองร้ายจะปลาศไป
ที่มา
สุริยปริตตปาฐะ หรือสุริยปริตร มีเนื้อหามาจากสุริยสูตร อยู่ในพระสุตตันตปิฎก สังยุตตนิกาย สคาถวรรค เนื้อหามิได้ระบุว่าสมเด็จพระสัมมาสัมพุทธเจ้าตรัสพระสูตรนี้ ณ ที่แห่งใด แต่ในบทสวดมนต์หลวงได้มีการระบุว่า พระสูตรนี้ทรงแสดงที่วัดเชตวันมหาวิหาร อารามของอนาถบิณฑิกเศรษฐี ในเมืองสาวัตถี  ขณะที่พระไตรปิฎกบาลี ฉบับฉัฏฐสังคายนา ระบุว่า ทรงแสดงที่เมืองสาวัตถีเท่านั้น
ส่วนในพระพระไตรปิฎกฉบับมหามกุฏราชวิทยาลัย ระบุเพียงว่า "ก็โดยสมัยนั้น สุริยเทวบุตรถูกอสุรินทราหูเข้าจับแล้ว ครั้งนั้น สุริยเทวบุตร ระลึกถึงพระผู้มีพระภาค" ซึ่งสุริยเทวบุตรนี้ อรรถกถาสารัตถปกาสินี อธิบายเนื้อความในสังยุตตนิกาย ได้อธิบายว่า "สุริโย คือ เทวบุตร ผู้สถิตอยู่ ณ สุริยวิมาน"
ครั้นพระโคตมพุทธเจ้าทรงทราบ จึงตรัสให้อสุรินทราหูปล่อยตัวสุริยเทวบุตร เพราะเทพบุตรนี้ได้ประกาศให้พระสัมมาสัมพุทธเจ้าทรงเป็นที่พึ่ง อสุรินทราหูได้สดับดังนั้นจึงปล่อยตัวเทพบุตร "แล้วมีรูปอันกระหืดกระหอบ เข้าไปหาท้าวเวปจิตติถึงที่อยู่ ครั้นแล้วก็เป็นผู้เศร้าสลด เกิดขนพอง ได้ยืนอยู่ ณ ที่ควรส่วนข้างหนึ่ง ฯ" ท้าวเวปจิตติจอมอสูรจึงไถ่ถามว่า เหตุใดอีกฝ่ายจึงแสดงท่าทีหวาดกลัวเช่นนั้น อสุรินทราหู จึงตอบว่า ได้สดับพระคาถาขององค์สมเด็จพระสัมมาสัมพุทธเจ้าจึงหนีมา และว่า "หากข้าพเจ้าไม่พึงปล่อยพระสุริยะ ศีรษะของข้าพเจ้าพึงแตกเจ็ดเสี่ยง มีชีวิตอยู่ ก็ไม่พึงได้ความสุข" ดังนี้
ทั้งนี้ สุริยสูตรมีเนื้อหาเกือบจะคล้ายคลึงกับจันทิมสูตร อันเป็นที่มาของจันทปริตตปาฐะ หรือจันทปริตรในภารณวาร ผิดแต่เปลี่ยนพระจันทร์ถูกราหูทำร้าย เป็นพระสุริยะหรือพระอาทิตย์ถูกปองร้ายจากราหู
เนื้อหา
เนื้อหาของสุริยปริตตปาฐะ หรือสุริยปริตร ยกเนื้อหาและคาถาจากมาทั้งหมดสุริยสูตรทั้งหมด แต่ได้มีการเสริมบทที่มาของการแสดงพระสุตร (เอวมฺเม สุตฺตํฯ) โดยแบ่งออกเป็นส่วนร้อยแก้วเป็นการเล่าเรื่องราว และส่วนของคาถา ซึ่งมีทั้งหมด 4 บาท เป็นของสุริยเทวบุตร 1 บท ของสมเด็จพระสัมมาสัมพุทธเจ้า 1 บท ของท้าวเวปจิตติ 1 บท และของอสุรินทราหู 1 บท โดยมีเนื้อหา ดังนี้
สูริยสุตฺตํ (ปาฬี)
‘‘นโม เต พุทฺธ วีรตฺถุ, วิปฺปมุโตฺตสิ สพฺพธิ;
สมฺพาธปฏิปโนฺนสฺมิ, ตสฺส เม สรณํ ภวา’’ติฯ
อถ โข ภควา สูริยํ เทวปุตฺตํ อารพฺภ ราหุ อสุรินฺทํ คาถาหิ อชฺฌภาสิ –
‘‘ตถาคตํ อรหนฺตํ, สูริโย สรณํ คโต;
ราหุ สูริยํ [สุริยํ (สี. สฺยา. กํ. ปี.)] ปมุญฺจสฺสุ, พุทฺธา โลกานุกมฺปกาฯ
‘‘โย อนฺธกาเร ตมสิ ปภงฺกโร,
เวโรจโน มณฺฑลี อุคฺคเตโช;
มา ราหุ คิลี จรมนฺตลิเกฺข,
ปชํ มมํ ราหุ ปมุญฺจ สูริย’’นฺติฯ
อถ โข ราหุ อสุริโนฺท สูริยํ เทวปุตฺตํ มุญฺจิตฺวา ตรมานรูโป เยน เวปจิตฺติ อสุริโนฺท เตนุปสงฺกมิ; อุปสงฺกมิตฺวา สํวิโคฺค โลมหฎฺฐชาโต เอกมนฺตํ อฎฺฐาสิฯ เอกมนฺตํ ฐิตํ โข ราหุ อสุรินฺทํ เวปจิตฺติ อสุริโนฺท คาถาย อชฺฌภาสิ –
‘‘กิ นุ สนฺตรมาโนว, ราหุ สูริยํ ปมุญฺจสิ;
สํวิคฺครูโป อาคมฺม, กิ นุ ภีโตว ติฎฺฐสี’’ติฯ
‘‘สตฺตธา เม ผเล มุทฺธา, ชีวโนฺต น สุขํ ลเภ;
พุทฺธคาถาภิคีโตมฺหิ, โน เจ มุเญฺจยฺย สูริย’’นฺติฯ
สุริยสูตร (แปล)
ก็โดยสมัยนั้น สุริยเทวบุตร ถูกอสุรินทราหูเข้าจับแล้ว ครั้งนั้น สุริยเทวบุตร ระลึกถึงพระผู้มีพระภาค ได้กล่าวคาถานี้ในเวลานั้นว่า ข้าแต่พระพุทธเจ้า ผู้แกล้วกล้า ขอความนอบน้อมจงมีแด่พระองค์ พระองค์เป็นผู้หลุดพ้นแล้วในธรรมทั้งปวง ข้าพระองค์ถึงเฉพาะแล้วซึ่งฐานะอันคับขัน ขอพระองค์จงเป็นที่พึ่งแห่งข้าพระองค์นั้น ฯ
ลำดับนั้น พระผู้มีพระภาคทรงปรารภสุริยเทวบุตรได้ตรัสกะอสุรินทราหูด้วยพระคาถาว่า สุริยเทวบุตร ถึงตถาคตผู้เป็นพระอรหันต์ ว่าเป็นที่พึง ดูกรราหู ท่านจงปล่อยสุริยะ พระพุทธเจ้าทั้งหลาย เป็นผู้อนุเคราะห์แก่โลก สุริยะใดเป็นผู้ส่องแสง กระทำความสว่างในที่มืดมิด มีสัณฐานเป็นวงกลม มีเดชสูง ดูกรราหู ท่านอย่ากลืนกินสุริยะนั้น ผู้เที่ยวไปในอากาศ ดูกรราหู ท่านจงปล่อยสุริยะ ผู้เป็นบุตรของเรา ฯ
ลำดับนั้น อสุรินทราหู ปล่อยสุริยเทวบุตรแล้ว มีรูปอันกระหืดกระหอบ เข้าไปหาอสุรินทเวปจิตติถึงที่อยู่ ครั้นแล้วก็เป็นผู้เศร้าสลด เกิดขนพอง ได้ยืนอยู่ ณ ที่ควรส่วนข้างหนึ่ง ฯ
อสุรินทเวปจิตติ ได้กล่าวกะอสุรินทราหู ผู้ยืนอยู่ ณ ที่ควรส่วนข้างหนึ่ง ด้วยคาถาว่า ดูกรราหู ทำไมหนอ ท่านจึงกระหืดกระหอบ ปล่อยพระสุริยะเสีย ทำไมหนอ ท่านจึงมีรูปเศร้าสลด มายืนกลัวอยู่ ฯ
อสุรินทราหู กล่าวว่า ข้าพเจ้าถูกขับด้วยคาถาของพระพุทธเจ้า ถ้าข้าพเจ้าไม่พึงปล่อยพระสุริยะ ศีรษะของข้าพเจ้าพึงแตกเจ็ดเสี่ยง มีชีวิตอยู่ ก็ไม่พึงได้รับความสุข ฯ
วิเคราะห์พระสูตร
พระสูตรนี้มักถูกนำไปอธิบายปรากฏการณ์สุริยคราสว่า เกิดจากการกลืนกินของราหู อย่างไรก็ตาม เสฐียรพงษ์ วรรณปก ผู้เชี่ยวชาญด้านพุทธศาสนาได้แสดงความเห็นไว้ว่า สุริยสูตรอาจเป็นสูตรที่แต่งขึ้นใหม่ และเป็นของแปลกปลอมมิใช่พระสูตรดั้งเดิม โดย เสฐียรพงษ์ แสดงความเห็นเรื่องนี้ไว้การบรรยายเรื่อง "ความเป็นมาของพระไตรปิฎก" ความว่า
"จันทิมสูตรและสุริยสูตร ในเทวปุตตสังยุตต์ มีสูตรแปลกอยู่ 2 สูตร คือ จันทิมสูตร และสุริยสูตร กล่าวถึงจันทิมเทวบุตร (พระจันทร์) และสุริยเทวบุตร (พระอาทิตย์) ถูกราหูจับได้ ระลึกถึงพระพุทธเจ้า กล่าวขึ้นว่า "ข้าขอนอบน้อมแด่พระผู้มีพระภาคเจ้าผู้หลุดพ้นแล้วจากสิ่งทั้งปวง ข้าพระพุทธเจ้าอยู่ในฐานะคับขันขอพระองค์จงเป็นที่พึ่งแก่ข้าพเจ้าด้วย" พระพุทธเจ้าตรัสบอกอสุรินทราหูว่า "จันทิมเทวบุตรและสุริยเทวบุตรได้ถึงเราตถาคตเป็นที่พึ่งแล้ว ท่านจงปล่อยพวกเขาไปเถิด อสุรินทราหูปล่อยเหยื่อแล้วกระหืดกระหอบไปเฝ้าเวปจิตติจอมอสูร เมื่อถูกถามจึงรายงานให้จอมอสูรทราบว่า กลัวพระพุทธเจ้าจึงรีบปล่อยพระจันทร์และพระอาทิตย์หนีมา ... มีผู้ตั้งข้อสังเกตว่า พระสูตรนี้แปลกปลอมเข้ามา (ดังมีอีกหลายสูตรที่เข้าใจว่าเป็นเช่นนั้น) มีเค้าว่าถูกสอดแทรกเข้ามาในยุคที่นำเอาพระสูตรไปสวดเป็นปริตรป้องกันภยันตรายต่างๆ ซึ่งเป็นยุคหลังพุทธกาลมา"
พระเจ้าเฟลิเปที่ 5 แห่งสเปน
พระเจ้าเฟลีเปที่ 5 แห่งสเปน (Felipe V de España, Philip V II of Spain, filippo v di spagna, philippe v roi d'espagne) (19 ธันวาคม ค.ศ. 1683 - 9 กรกฎาคม ค.ศ. 1746) เป็นพระราชโอรสของเจ้าชายหลุยส์ โดแฟ็งแห่งฝรั่งเศส และดัชเชสมาเรีย อันนา วิกตอเรียแห่งบาวาเรีย เสด็จพระราชสมภพ ณ พระราชวังแวร์ซายส์ และเป็นพระราชนัดดาใน พระเจ้าหลุยส์ที่ 14 ทรงขึ้นครองราชย์ ในปี พ.ศ. 2243 - 2267 และ พ.ศ. 2267 - 2289 ทรงเป็นปฐมกษัตริย์ของราชวงศ์บูร์บงแห่งสเปน
พระมเหสี
16831746
กิกะเบอร์ลิน
กิกะเบอร์ลิน (Tesla Gigafactory Berlin-Brandenburg) (หรือที่เรียกว่า Gigafactory Berlin, Gigafactory 4 หรือ Gigafactory Europe) เป็นโรงงานผลิตในยุโรปสำหรับ Tesla, Inc. ที่กำลังก่อสร้างใน Grünheide ประเทศเยอรมนี สาขาอยู่ห่างจากใจกลางกรุงเบอร์ลินไปทางตะวันออกเฉียงใต้ 35 กิโลเมตร (20 ไมล์) บนเส้นทางรถไฟเบอร์ลิน - วรอตซวาฟซึ่งเป็นพรมแดนทางทิศเหนือของพื้นที่ระหว่างสถานี Erkner และสถานีรถไฟ Fangschleuse และมอเตอร์เวย์สาย A10 ซึ่งเป็นพรมแดนทางทิศตะวันตก
วัดอรุณราชวรารามราชวรมหาวิหาร
วัดอรุณราชวราราม หรือที่เรียกสั้น ๆ ว่า วัดอรุณ เป็นวัดโบราณ สร้างในสมัยอยุธยา ที่ชื่อวัดแจ้ง เพราะ พระเจ้าตากฯ ทำศึกเสร็จ แล้วยกทัพกลับมาเป็นเวลาเช้าพอดี ว่ากันว่าเดิมเรียกว่า วัดมะกอก และกลายเป็นวัดมะกอกนอกในเวลาต่อมา เพราะได้มีการสร้างวัดขึ้นอีกวัดหนึ่งในตำบลเดียวกัน แต่อยู่ในคลองบางกอกใหญ่ ชาวบ้านเรียกวัดที่สร้างใหม่ว่า วัดมะกอกใน (วัดนวลนรดิศ) แล้วจึงเรียกวัดมะกอกซึ่งอยู่ปากคลองบางกอกใหญ่ว่า วัดมะกอกนอก ส่วนเหตุที่มีการเปลี่ยนชื่อเป็นวัดแจ้งนั้น เชื่อกันว่า เมื่อสมเด็จพระเจ้ากรุงธนบุรีทรงตั้งราชธานีที่กรุงธนบุรีใน พ.ศ. 2310 ได้เสด็จมาถึงหน้าวัดนี้ตอนรุ่งแจ้ง จึงพระราชทานชื่อใหม่ว่าวัดแจ้ง
เมื่อสมเด็จพระเจ้ากรุงธนบุรีโปรดเกล้าฯ ให้สร้างพระราชวังที่ประทับนั้น ทรงเอาป้อมวิชัยประสิทธิ์ข้างฝั่งตะวันตกเป็นที่ตั้งตัวพระราชวัง แล้วขยายเขตพระราชฐานจนวัดแจ้งเป็นวัดภายในพระราชวัง เช่นเดียวกับวัดพระศรีสรรเพชญ์สมัยอยุธยา และเป็นที่ประดิษฐานพระพุทธมหามณีรัตนปฏิมากรที่อัญเชิญมาจากเวียงจันทน์ใน พ.ศ. 2321 ก่อนที่จะย้ายมาประดิษฐานที่วัดพระศรีรัตนศาสดารามในปี พ.ศ. 2327
ในสมัยรัตนโกสินทร์ รัชสมัยพระบาทสมเด็จพระพุทธยอดฟ้าจุฬาโลกมหาราช สมเด็จพระเจ้าลูกยาเธอ เจ้าฟ้ากรมหลวงอิศรสุนทร ได้เสด็จมาประทับที่พระราชวังเดิม และได้ทรงปฏิสังขรณ์วัดแจ้งใหม่ทั้งวัด แต่ยังไม่ทันสำเร็จก็สิ้นรัชกาลที่ 1 สมเด็จฯ เจ้าฟ้ากรมหลวงอิศรสุนทรได้เสด็จขึ้นครองราชสมบัติเป็นพระบาทสมเด็จพระพุทธเลิศหล้านภาลัย พระองค์ได้ทรงบูรณปฏิสังขรณ์วัดแจ้งต่อมา และพระราชทานนามใหม่ว่า “วัดอรุณราชธาราม” ต่อมามีพระราชดำริที่จะเสริมสร้างพระปรางค์หน้าวัดให้สูงขึ้น แต่สิ้นรัชกาลเสียก่อน จนถึงรัชสมัยพระบาทสมเด็จพระนั่งเกล้าเจ้าอยู่หัว โปรดเกล้าฯ ให้เสริมพระปรางค์ขึ้นและให้ยืมมงกุฎที่หล่อสำหรับพระพุทธรูปทรงเครื่องที่จะเป็นพระประธานวัดนางนองมาติดต่อบนยอดนภศูล ในรัชสมัยพระบาทสมเด็จพระจอมเกล้าเจ้าอยู่หัวโปรดเกล้าฯ ให้บูรณปฏิสังขรณ์วัดอรุณราชธารามหลายรายการ และให้อัญเชิญพระบรมอัฐิของพระบาทสมเด็จพระพุทธเลิศหล้านภาลัยมาบรรจุไว้ที่พระพุทธอาสน์ของพระประธานในพระอุโบสถด้วย เมื่อการปฏิสังขรณ์เสร็จสิ้นลง พระราชทานนามวัดใหม่ว่า “วัดอรุณราชวราราม”
ลำดับเจ้าอาวาส
นับแต่สถาปนากรุงรัตนโกสินทร์ วัดอรุณราชวรารามมีเจ้าอาวาสสืบลำดับมา ดังนี้
สภาผู้แทนราษฎร
สภาผู้แทนราษฎร (House of Representatives) เป็นหน่วยงานหนึ่งในสภานิติบัญญัติของหลายประเทศ รวมถึงหน่วยงานย่อยส่วนภูมิภาค โดยในหลายประเทศ สภาผู้แทนราษฎรมักเป็นสภาล่างในระบบสองสภา โดยสภาสูงที่เกี่ยวข้องมักเรียกว่า วุฒิสภา แต่ในบางประเทศ สภาผู้แทนราษฎรเป็นสภาเดียวในระบบสภาเดียว
การทำงานของสภาผู้แทนราษฎรอาจแตกต่างกันอย่างมากในแต่ละประเทศ และขึ้นอยู่กับว่าประเทศนั้นใช้ระบบรัฐสภาหรือระบบประธานาธิบดี โดยทั่วไปสมาชิกสภาผู้แทนราษฎรจะถูกแบ่งตามจำนวนประชากรของแต่ละพื้นที่มากกว่าตามภูมิศาสตร์
กฤษฎีกาเพลิงไหม้ไรชส์ทาค
คำสั่งประธานาธิบดีไรช์ว่าด้วยการป้องกันประชาชนและรัฐ (Verordnung des Reichspräsidenten zum Schutz von Volk und Staat) หรือรู้จักกันในชื่อ กฤษฎีกาเพลิงไหม้ไรชส์ทาค (Reichstagsbrandverordnung) เป็นคำสั่งฝ่ายบริหารที่เพาล์ ฟ็อน ฮินเดินบวร์ค ประธานาธิบดีไรช์เยอรมัน ออกเพื่อตอบโต้เหตุเพลิงไหม้ไรชส์ทาค เมื่อวันที่ 27 กุมภาพันธ์ ค.ศ. 1933 มีเนื้อหาสาระเป็นการจำกัดสิทธิส่วนบุคคลของพลเมืองเยอรมันอย่างมาก พรรคนาซียืมมือประธานาธิบดีออกคำสั่งดังกล่าวโดยอาศัยเสียงข้างมากในรัฐสภาที่พรรคครองอยู่ เพื่อจับกุมผู้ต่อต้านพรรคและระงับสิ่งตีพิมพ์ที่เห็นว่าเป็นภัยต่อตน นักประวัติศาสตร์มองว่าการออกคำสั่งฉบับนี้เป็นการเตรียมสร้างรัฐเผด็จการของพรรคนาซีในกาลอนาคต
ภูมิหลัง
ก่อนเกิดเหตุการณ์เพลิงไหม้ไรชส์ทาคสี่สัปดาห์ อดอล์ฟ ฮิตเลอร์แห่งพรรคนาซีได้รับเลือกให้เป็นนายกรัฐมนตรีไรช์ และได้รับเชิญจากประธานาธิบดีเพาล์ให้เป็นผู้นำคณะรัฐบาลผสมเมื่อวันที่ 30 มกราคม ค.ศ. 1933 รัฐบาลของฮิตเลอร์ได้สนับสนุนให้ประธานาธิบดีฮินเดินบวร์คสั่งยุบไรชส์ทาค และกำหนดให้มีการเลือกตั้งใหม่ในวันที่ 5 มีนาคม ปีเดียวกันนั้น
ต่อมาวันที่ 27 กุมภาพันธ์ หกวันก่อนหน้าการเลือกตั้งเป็นการทั่วไป ไรชส์ทาคได้เกิดเพลิงไหม้โดยไม่ทราบสาเหตุแม้จนบัดนี้ แต่ฮิตเลอร์และพรรคนาซีใช้เป็นเหตุสร้างฐานอำนาจของตนให้มั่นคงยิ่งขึ้น โดยกล่าวหาผู้นิยมคอมมิวนิสต์ว่าก่อความไม่สงบจนเป็นเหตุให้เกิดเพลิงไหม้ไรชส์ทาค ส่งผลให้พลเมืองเยอรมันหลายล้านคนเกิดความหวาดหวั่นต่อคอมมิสนิสต์ เนื่องจากทางการประกาศว่า
"การวางเพลิงไรชส์ทาคเป็นความมุ่งหมายที่จะส่งสัญญาณว่าจะเกิดการก่อการจลาจลนองเลือดและสงครามกลางเมือง มีการวางแผนการปล้มสะดมอย่างกว้างขวางในกรุงเบอร์ลิน...มีการกำหนดให้มี...ตลอดทั่วเยอรมนีซึ่งการก่อการร้ายต่อบุคคลสำคัญ ต่อทรัพย์สินส่วนบุคคล ต่อชีวิตและความปลอดภัยของประชากรอันสงบเรียบร้อย และจะได้นำไปสู่สงครามกลางเมืองอยู่ทั่วไป..."
หลังเพลิงไหม้ไรชส์ทาคหนึ่งวัน แฮร์มัน เกอริงได้อภิปรายเกี่ยวกับเหตุการณ์ และมีการร่าง "คำสั่งประธานาธิบดีไรช์ว่าด้วยการป้องกันประชาชนและรัฐ" เสนอต่อคณะรัฐมนตรีไรช์ ซึ่งตัวฮิตเลอร์เองกล่าวว่า เหตุการณ์เพลิงไหม้ครั้งนี้นำไปสู่ "การเผชิญหน้ากับพรรคคอมมิวนิสต์เยอรมันอย่างไม่ลดละ" จากนั้นไม่นาน เพาล์ ฟ็อน ฮินเดินบวร์ค วัย 84 ปีและมีภาวะสมองเสื่อม ก็ลงนามในคำสั่งฉบับนี้ โดยอาศัยอำนาจตามมาตรา 48 ของรัฐธรรมนูญแห่งสาธารณรัฐไวมาร์ ซึ่งเป็นบทบัญญัติที่อนุญาตให้ประธานาธิบดีเยอรมนีดำเนินมาตรการใด ๆ ในกรณีจำเป็นเพื่อป้องปัดภัยต่อความมั่นคงแห่งชาติ
คำสั่งฉบับดังกล่าวประกอบด้วยความ 6 ข้อ ข้อ 1 มีเนื้อหาสาระเป็นการจำกัดสิทธิส่วนบุคคลของพลเมืองที่รัฐธรรมนูญรับรองไว้ ได้แก่ สิทธิพลเมือง เสรีภาพในการแสดงออก เสรีภาพของสื่อ เสรีภาพในการชุมนุมและการรวมกลุ่มสาธารณะ ตลอดจนจำกัดความคุ้มครองความลับในไปรษณียภัณฑ์และการติดต่อสื่อสาร รวมถึงสิทธิในการป้องกันทรัพย์สินและที่อยู่อาศัย ส่วนข้อ 2 และข้อ 3 เป็นการให้รัฐบาลไรช์เป็นผู้ใช้อำนาจอธิปไตยทั้งหมดแทน ข้อ 4 และข้อ 5 เป็นการวางบทลงโทษสำหรับการละเมิดฝ่าฝืนคำสั่งนี้ เช่น โทษประหารชีวิตสำหรับการลอบวางเพลิงอาคารสาธารณะ
ผลของคำสั่ง
การออกคำสั่งดังกล่าวส่งผลให้แฮร์มัน เกอริง รัฐมนตรีมหาดไทยปรัสเซีย สามารถคุมกำลังตำรวจในแคว้นใหญ่ที่สุดของเยอรมนีได้ และใช้กำลังนั้นปราบปรามจับกุมผู้นำพรรคคอมมิวนิสต์เยอรมัน ซึ่งปรากฏว่ามีผู้ถูกจับกุมมากถึงหนึ่งหมื่นคน
สามสัปดาห์ถัดมา พรรคนาซีได้ประกาศใช้รัฐบัญญัติมอบอำนาจ ซึ่งมีเนื้อหาสาระเป็นการเพิ่มอำนาจให้แก่พรรคนาซีมากขึ้น นำไปสู่การสร้างรัฐเผด็จการในอนาคตของพรรคนาซี
เวลากามเทพ
เวลากามเทพ เป็นละครโทรทัศน์ไทยแนวโมเดิร์นดราม่า-โรแมนติก ผลิตโดย เดอะ วัน เอ็นเตอร์ไพรส์ เค้าโครงเรื่องโดย ถกลเกียรติ วีรวรรณ, พิมพ์มาดา พัฒนอลงกรณ์ , พิมสิรินทร์ พงษ์วานิชสุข , นนทพร ประภาพร บทโทรทัศน์โดย พิมพ์มาดา พัฒนอลงกรณ์ , พิมสิรินทร์ พงษ์วานิชสุข , นนทพร ประภาพร , เอื้องอรุณ สมิตสุวรรณ กำกับการแสดงโดย จาริวัฒน์ อุปการไชยพัฒน์ นำแสดงโดย ภรภัทร ศรีขจรเดชา , นพจิรา ฤกษ์ขจรนามกุล , ปฐมพงศ์ เรือนใจดี ออกอากาศทุกวันพุธ - พฤหัสบดี เวลา 20.20 น. ทางช่องวัน ย้อนหลังเวลา 22.20 น. บนแอปพลิเคชัน iQiyi (อ้ายฉีอี้) และเว็บไซต์ www.iQ.com เริ่มตอนแรกวันที่ 23 มีนาคม พ.ศ. 2565 ถึงวันที่ 18 พฤษภาคม พ.ศ. 2565
เพลงประกอบละคร
เพลงประกอบละครจากอัลบั้ม "เวลากามเทพ ORIGINAL SOUNDTRACK"
เพลงที่นำมาใส่ประกอบฉากของละคร
ทองบัน แสงอาพอน
ทองบัน แสงอาพอน (ທອງບັນ ແສງອາພອນ; 2 พฤษภาคม ค.ศ. 1953 – 17 พฤษภาคม ค.ศ. 2014) เป็นนักการเมืองชาวลาวและสมาชิกพรรคประชาชนปฏิวัติลาว (LPRP) เขาดำรงตำแหน่งรัฐมนตรีว่าการกระทรวงความมั่นคงพร้อมกับคณะกรรมการกลางของพรรค (ครั้งที่ 7) และเป็นเลขาธิการ (ครั้งที่ 8)
ณ วันที่ 17 พฤษภาคม ค.ศ. 2014 แสงอาพอนเสียชีวิตจากเครื่องบินตกที่ภาคเหนือของประเทศลาว
ถนนอู่ทอง
ถนนอู่ทอง  แบ่งออกเป็น ถนนอู่ทองใน (Thanon U Thong Nai) และ ถนนอู่ทองนอก (Thanon U Thong Nok) เป็นถนนในท้องที่แขวงดุสิต เขตดุสิต กรุงเทพมหานคร โดยถนนอู่ทองในมีระยะทางเริ่มตั้งแต่บริเวณลานพระบรมรูปทรงม้า ไปทางทิศตะวันออกเฉียงเหนือจนถึงถนนราชวิถี (แยกอู่ทองใน) ส่วนถนนอู่ทองนอกมีระยะทางเริ่มตั้งแต่บริเวณลานพระบรมรูปทรงม้า ไปทางทิศตะวันตกเฉียงเหนือ ตัดกับถนนนครราชสีมา (แยกอู่ทองนอก) ไปสิ้นสุดที่ถนนสามเสน
ถนนอู่ทองเดิมชื่อ "ถนนใบพร" เป็นถนนที่สร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว ชื่อถนนใบพรมาจากเครื่องลายครามจีนที่มีใบคล้ายว่าน ต่อมาในวันที่ 16 กุมภาพันธ์ พ.ศ. 2462 รัชสมัยพระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้เปลี่ยนชื่อถนนใบพร ตั้งแต่ถนนสามเสนถึงถนนส้มมือใต้เป็น "ถนนอู่ทอง (นอก)" และถนนปลายใบพร ตั้งแต่ถนนพระลานถึงถนนซางฮี้ใน (ถนนราชวิถี) เป็น "ถนนอู่ทอง (ใน)" โดยตั้งตามพระนามของสมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี พระราชธิดาองค์ที่สามในพระบาทสมเด็จพระจุลจอมเกล้าเจ้าอยู่หัว กับพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา